Paterna sol·licita que Font del Gerro i la EGM Parc Tecnològic siguen declarades Zones Industrials Avançades
10/02/2021

# Paterna sol·licita que Font del Gerro i la EGM Parc Tecnològic siguen declarades Zones Industrials Avançades

[![Paterna sol·licita que Font del Gerro i la EGM Parc Tecnològic siguen declarades Zones Industrials Avançades](/images/noticias/2021/02/parc-tecnologico.jpg)](/images/noticias/2021/02/parc-tecnologico.jpg)

10.02.2021

La sol·licitud, que es va remetre fa uns dies a l'IVACE, està pendent de resolució

L'Ajuntament de Paterna, a través de l'Àrea d'Indústria, Empresa i Universitat, ha sol·licitat a l'IVACE que el Polígon Industrial Font del Gerro i la EGM Parc Tecnològic Paterna siguen declarades Zones Industrials Avançades.  
  
Així els ha revelats hui l'Alcalde de Paterna, Juan Antonio Sagredo, qui ha destacat que amb la sol·licitud d'aquesta classificació “Paterna aspira a consolidar-se com el pulmó industrial de la Comunitat Valenciana, l'enclavament estratègic idoni per a la inversió empresarial i el motor necessari per a la generació d'ocupació”.  
  
L'IVACE estableix tres categories per a les zones industrials: bàsica, consolidada i avançada, en funció de les dotacions, infraestructures i serveis dels quals dispose cada àrea.  
  
En el cas de Paterna, tant Font del Gerro com el Parc Tecnològic compleixen amb els requisits establits en la Llei de les Àrees Industrials, tant en matèria de seguretat (instal·lacions per a lluitar contra incendis i hidrants), pel que fa a mobilitat (accessos, vials i rotondes d'ample suficients per a camions) o en serveis disponibles per a les empreses assentades en elles (xarxa de telecomunicacions de banda ampla o subministrament elèctric de tensió igual o superior als 20kV).  
  
A més, tots dos parcs empresarials disposen de servei de transport públic, xarxa de sanejament adequada a l'activitat industrial, sistema de recollida de pluvials, zones verdes, gestió de residus o enllumenat eficient, entre altres serveis, i que els posicionen com a zones industrials perfectament equipades per a empreses i treballadors.